Uni

Unen aikana aivot puhdistuvat kuona-aineista ja elimistö palautuu.

Nukutko riittävästi?

Harjoittele unta tukevia tapoja

Uni on elimistölle välttämätöntä lepoaikaa. Unen aikana aivot puhdistuvat kuona-aineista ja elimistö palautuu. Virkeänä jaksaa myös liikkua ja kiinnittää enemmän huomiota terveellisiin ruokailutottumuksiin, mikä edistää nukahtamista ja unen laatua.​

Tilapäinen unettomuus kuuluu normaaliin elämään. Unta tukevien elämäntapojen lisäksi voit ennaltaehkäistä unettomuutta erilaisilla unenhuollon keinoilla. Unenhuollolla tarkoitetaan työkaluja ja menetelmiä, joiden avulla voimme edistää hyvän unen syntymistä. Sen tarkoituksena on tukea nukahtamisen ja unessa pysymisen perusedellytyksiä. Sen keskeisempiä mekanismeja ovat: ​

unirytmin säännöllistäminen ​

riittävä palautuminen työstä ja vapaa-ajalla ​

rauhoittuminen ja rentoutuminen ​

unta ja vireyttä tukevat elämäntavat ja olosuhteet ​

hyvä sänky ja makuuhuoneen rauhoittaminen vain nukkumista varten

Nukutko riittävästi?

Jos koet olevasi väsynyt, voit arvioida tilannettasi uneen liittyvällä testillä. Uniliiton testi auttaa sinua arvioimaan, nukutko riittävästi ja onko unesi riittävän laadukasta. Tutustu testiin:

Miten nukut? Tee unihäiriöseula (uniliitto.fi)

Harjoittele unta tukevia tapoja

Uusia unta tukevia tapoja tulee harjoitella, niiden pelkkä lukeminen ja tiedostaminen eivät riitä. Harjoittelu voi alussa tuntua raskaalta, mutta se tuo nopeasti takaisin menetetyn ajan, kun hyvänolontunne ja vireystila nousevat. Nukummehan kolmanneksen elämästämme. ​

Verkossa toimivalta elintapaohjauksen polulta saat vinkkejä, mitä uusien tapojen suunnittelussa ja toteutuksessa tulisi ottaa huomioon. Löydät polulta vinkkejä myös hyvää unta edistävistä toimista.

Elintapaohjauksen polku

Saat tukea ja vinkkejä hyvään uneen myös digitaalisten palvelujemme kautta. Hyvinvoinnin digipolku sisältää maksuttoman Nuku paremmin- itsehoitomateriaalin, jonka tarkoituksena on auttaa sinua ymmärtämään ja parantamaan unesi laatua ja määrää.

Itsehoitomateriaalissa perehdytään unenhuoltoon, jolla tarkoitetaan nukkumistottumuksiin ja elämäntapoihin liittyvää unen laatua ja vireystasoa lisäävää ohjeistusta. Ohjeistuksen tavoitteena on säännöllistää unirytmiä sekä ennaltaehkäistä unta häiritseviä sisäisiä ja ulkoisia tekijöitä.

Näihin tavoitteisiin pääseminen edellyttää unettomuudesta kärsivältä aiempaa tietoisempaa suhtautumista valveaikaan, elämäntapavalintoihin sekä nukahtamiseen ja unenaikaisiin toimintoihin. Melko pienilläkin toimilla voit hyötyä suuresti.

Materiaalit ja vinkit ovat käytettävissä ajasta ja paikasta riippumatta digitaalisten palvelujen kautta. Voit käyttää hyvinvoinnin digipolkuja tunnistautuneena sekä tietokoneella että mobiilisovelluksen kautta.

Digitaaliset palvelut

Järjestöjen ja muiden toimijoiden tarjoamaan tukeen ja toimintaan voit tutustua Miunhyvinvointi.fi-sivustolla. Sivusto kokoaa yhteen paikkaan Pohjois-Karjalan alueen hyvinvointia ja terveyttä edistävät palvelut ja toiminnan.

Miunhyvinvointi.fi (miunhyvinvointi.fi)

Saatat olla kiinnostunut myös näistä

Uni (thl.fi)

Lapsiperheet

Liikkuminen ja lepo (neuvokasperhe.fi)

Lapsiperheen elintavat kuntoon​ (terveyskyla.fi)

Kouluikäiset

Uni (tervekoululainen.fi)

Lepo ja uni (tervekoululainen.fi)

Opiskelijat​

Uni & lepo (smartmoves.fi)

Toimintaa hyvinvoinnin tueksi

Miunhyvinvointi.fi-sivustolta löydät hyvinvointia edistävää toimintaa ja vertaisyhteisöjä Pohjois-Karjalassa.

Artikkeli Uni julkaistiin ensimmäisen kerran Siun sote.