Liikkuminen

Liikkuminen tekee hyvää ja auttaa ennaltaehkäisemään useiden pitkäaikaissairauksien syntyä.

Liikutko riittävästi?

Tukea liikkumiseen

Säännöllinen liikkuminen tukee kokonaisvaltaista hyvinvointiasi pitkällä aikavälillä ja auttaa ennaltaehkäisemään useiden pitkäaikaissairauksien syntyä.

Jo pienikin liike ja ylösnouseminen istumasta tekee hyvää. Voisitko lähteä kokeilemaan liikkeen lisäämistä jo tänään? Missä ovat omassa arjessasi ne hetket, joihin voisit lisätä liikettä helpoimmin?

Liikkeellelähtö vaikuttaa välittömästi jaksamiseesi: ​

Vireystilasi kohoaa.​

Keskittymisesi paranee.  ​

Stressin tunteesi lievittyy.  ​

Kehosi rentoutuu ja nukkuminen voi parantua.​

Liikutko riittävästi?

Tämän hetkisen arkiaktiivisuutesi hahmottaminen voi auttaa sinua ensimmäisen pienen kokeilun toteuttamisessa oman hyvinvointisi edistämiseksi. ​

Voit arvioida omaa liikkumistasi alla olevalla testillä, jonka avulla saat käsityksen tottumuksistasi sekä palautetta mahdollisista muutostarpeista sekä vinkkejä muutosten tekemisen tueksi. ​Tutustu testiin:

Liikkumisen suosituksen verkkosovellus (ukkinstituutti.fi)

Pelkkä tieto liikkumisen vaikutuksista hyvinvointiin ei välttämättä vielä johda pysyviin muutoksiin omassa arjessa. Tämän vuoksi on hyvä pysähtyä pohtimaan muutokseen liittyvää syvempää merkitystä itselle. Voit esimerkiksi pohtia, mitä liikkuminen sinulle antaa ja miksi se olisi sinulle tärkeää. ​

Haluatko saada liikunnasta positiivisia terveysvaikutuksia? ​

Onko liikunta sinulle rentoutumiskeino? ​

Haluatko saada raitista ilmaa ja nauttia luonnosta? ​

Haluatko nollata ajatuksiasi työpäivän jälkeen? ​

Onko tavoitteenasi parempi fyysinen kunto? ​

Haluatko nukkua paremmin? ​

Tukea liikkumiseen

​Verkossa toimivalta elintapaohjauksen polultamme saat vinkkejä, miten voit tehdä liikkumisesta pieni askel kerrallaan pysyvän elämäntavan. Elintapaohjauksen polku sisältää testejä omien elintapojen arvioimiseksi, tietoa terveellisistä elintavoista ja omahoito-ohjelmia.

Elintapaohjauksen polku

Saat tukea ja vinkkejä liikkumisen aloittamiseen myös digitaalisten palvelujemme kautta. Hyvinvoinnin digipolku sisältää maksuttoman Lähde liikkeelle ‑itsehoitomateriaalin, joka kannustaa sinua liikkumisen aloittamisessa ja auttaa sinua löytämään itsellesi sopivia keinoja lisätä liikettä omaan arkeesi. Itsehoitomateriaali sisältää perustietoa sekä liikkumiseen liittyviä tehtäviä, joita voit toteuttaa omassa arjessasi.

Materiaalit ja vinkit ovat käytettävissä ajasta ja paikasta riippumatta digitaalisten palvelujen kautta. Voit käyttää hyvinvoinnin digipolkuja tunnistautuneena sekä tietokoneella että mobiilisovelluksen kautta.

Digitaaliset palvelut

Järjestöjen ja muiden toimijoiden tarjoamaan tukeen ja toimintaan voit tutustua Miunhyvinvointi.fi-sivustolla. Sivusto kokoaa yhteen paikkaan Pohjois-Karjalan alueen hyvinvointia ja terveyttä edistävät palvelut ja toiminnan.

Miunhyvinvointi.fi (miunhyvinvointi.fi)

Saatat olla kiinnostunut myös näistä

Tietoa liikunnasta (thl.fi)

Lapsiperheet

Liikkuminen ja lepo (neuvokasperhe.fi)

Lapsiperheen elintavat kuntoon​ (terveyskyla.fi)

Kouluikäiset

Liikkuminen (tervekoululainen.fi)

Fyysinen aktiivisuus (tervekoululainen.fi)

Opiskelijat

Liikkuminen ​(smartmoves.fi)

Toimintaa hyvinvoinnin tueksi

Miunhyvinvointi.fi-sivustolta löydät hyvinvointia edistävää toimintaa ja vertaisyhteisöjä Pohjois-Karjalassa.

Artikkeli Liikkuminen julkaistiin ensimmäisen kerran Siun sote.